เเม่ผมเกิดอาการบ้านหมุนเมื่อวานปวดท้องวันนี้ครับเกิดอะไรขึ้นครับผมกังวล
สวัสดีค่ะ อาการบ้านหมุนและปวดท้องนั้น มักจะเป็นอาการที่ไม่ได้สัมพันธ์กันโดยตรงโดยบ้านหมุนอาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมองส่วนที่ใช้ในการทรงตัว อาจมาด้วยเดินเซ ทรงตัวไม่ได้ หรืออาจมีอาการปวดหัวที่รุนแรงขึ้นเรื่อยๆ ปวดมากตอนเช้า มีอาเจียนพุ่ง ร่วมกับความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยหากมีอาการมากขึ้นเรื่อยๆ หรือมีอาการของระบบประสาทที่คล้ายกับเป็นเนื้องอกในสมองดังกล่าวไป ควรรีบไปพบแพทย์การดูแลตัวเองเบื้องต้น การเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ รับประทานยาแก้เวียนศีรษะได้ส่วนอาการปวดท้องคงต้องทราบรายละเอียดเช่นปวดตรงไหน ปวดแบบใด ปวดมากเท่าไร ถ้าปวดมาก แนะนำไปพบแพทย์เพื่อซักประวัติและตรวจร่างกายเพิ่มเติมค่ะ